b'\n_START_ARTICLE_\nRepublikang Tseko\n_START_SECTION_\nPolitika\n_START_PARAGRAPH_\nSumali ang Tsekya sa NATO noong 12 Marso 1999 at sa Unyong Europeo noong 1 Mayo 2004._NEWLINE_Ang pinuno ng estado ng Republikang Tseko ay ang pangulo. Karamihan sa kapangyarihang tagapagpaganap ay nakasalalay sa pinuno ng pamahalaan, ang punong ministro, na madalas ding pinuno ng pinakamalaking partido o ng pinakamalaking koalisyon sa parlamento at itinatakda ng pangulo. Ang natitira sa gabinete ay itinatakda ng pangulo sa rekomendasyon ng punong ministro._NEWLINE_Ang pinakamataas na katawang tagapagbatas ay ang bicameral na Parlament \xc4\x8cesk\xc3\xa9 republiky (Parlyamento ng Republikang Tseko), na may 281 kinatawan. Ang pinakamataas na tagapaghukom ay ang \xc3\x9astavn\xc3\xad soud (Hukumang konstitusyonal), na nasusunod sa lahat ng mga isyung konstitusyonal.'